
A Tiszazugi Ivóvízminőség-javító Önkormányzati Társulás által megvalósításra kerülő ivóvízminőség-javító projekt befejezésével a beruházással létrejövő vagyon megosztását még ebben az évben el kell végezni. A Társulási Tanács június 22. napján a megállapodás módosításáról hozott határozatát 3 település nem fogadta el, így az nem tud hatályba lépni. 

A kérdéskörben 2016. október 20. napján tartott társulási ülésen a vagyonmegosztás elv ismételten megfogalmazásra került, de a korábbi javaslattól eltérően a társulási megállapodás más pontjába kerülne beemelésre és nem az 5. számú mellékletbe. Az 5. számú melléklet pedig megtartaná eredeti célját és csak a költségviselésre vonatkozna. 
A Társulási megállapodás IX. Tulajdoni kérdések, üzemeltetés A.) Tulajdonjogi kérdések című pontjában szereplő vagyonmegosztásról szóló második bekezdését („A vagyonmegosztás módja a vagyon természetben történő tulajdonba adása a társult önkormányzatok részére, az 5. sz. mellékletben rögzített költségviselési elvek és arányok alapján.”) az alábbiak szerint módosítsák a tagönkormányzatok:

„A vagyonmegosztás módja a vagyon természetben történő tulajdonba adása a társult önkormányzatok részére, a társult önkormányzatok közigazgatási területén megvalósított műszaki tartalom szerint és arányában történik.”

Az ülésen elhangzott továbbá, hogy a beruházással kapcsolatban felmerülő egyéb - a társulás által korábban kifizetett - költségek (mint a közbeszerzési eljárással kapcsolatos költségek, műszaki tervdokumentációval kapcsolatos költségek, PR, földhivatali díjak, stb.) megosztásáról is dönteni kell, mivel a projekt lezárásával a Társulás megszűnik, a támogatási szerződésben vállalt projektfenntartási kötelezettségeket a tagönkormányzatoknak kell teljesíteniük. A javaslat szerint ezek az ún. egyéb költségek a tagönkormányzatok között lakosságarányosan kerülnének megosztásra, azaz lakosságarányosan aktiválják majd könyveikben.

A Társulási ülésen javaslat érkezett a szerződés 5. számú mellékletének módosítására is. A módosítást az indokolja, hogy mivel a beruházás 100%-os támogatási intenzitású volt, ezért a beruházás megvalósítása során - a tagdíjfizetési kötelezettségen kívül – a tagönkormányzatokat ténylegesen nem terhelte fizetési kötelezettség. Mivel a fenntartási időtartam alatt, még keletkezhet fizetési kötelezettsége a Társulásnak, illetve megszűnése esetén jogutódlással a tagönkormányzatoknak, így a költségviselésről mindenképpen rendelkezni kell a szerződő feleknek.

A javaslat szerint a megállapodás 5. melléklete az alábbiak szerint módosuljon:
„A tagokat terhelő fizetési kötelezettség és tagsági díj mértékét megállapító számítási mód

A tagokat terhelő, az ivóvízminőség-javító beruházáshoz kapcsolódó fizetési kötelezettség és a Társulás működési költségeinek viselése (tagsági díj) a tagönkormányzatokat mindenkori lakosságszámuk arányában terheik.”

Kérem a Tisztelt Képviselő-testületet szíveskedjen dönteni a társulási megállapodás módosításáról.

Határozati javaslat:

…./2016.(…..) határozat

A Tiszazugi Ivóvízminőség-javító Önkormányzati Társulás Társulási megállapodás módosításáról
Martfű Város Önkormányzatának Képviselő-testülete megtárgyalta a Tiszazugi Ivóvízminőség-javító Önkormányzati Társulás Társulási megállapodás módosításáról szóló előterjesztést és úgy dönt, hogy a Társulási megállapodás (továbbiakban: Megállapodás) alábbiak szerinti módosítását elfogadja:

1.
I. A Megállapodás IX. Tulajdoni kérdések, üzemeltetés A.) Tulajdonjogi kérdések című pontjában szereplő vagyonmegosztásról szóló második bekezdése („A vagyonmegosztás módja a vagyon természetben történő tulajdonba adása a társult önkormányzatok részére, az 5. sz. mellékletben rögzített költségviselési elvek és arányok alapján.”) helyébe az alábbi rendelkezés lép:

„A vagyonmegosztás módja a vagyon természetben történő tulajdonba adása a társult önkormányzatok részére, az alábbi vagyonmegosztási elvek alapján történik:

1. A beruházással megvalósult ivóvíz hálózat és a vízműtelep tekintetében az adott település közigazgatási területén ténylegesen megvalósult műszaki tartalom szerint történik.

2. Az ivóvízminőség-javító beruházáshoz kapcsolódó egyéb költségek tekintetében a vagyonmegosztásra a tagönkormányzatok lakosságszámának aránya szerint kerül sor.”

II. A Megállapodás 5. számú melléklete helyébe az alábbi rendelkezés lép:

„A tagokat terhelő fizetési kötelezettség és tagsági díj mértékét megállapító számítási mód

A tagokat terhelő, az ivóvízminőség-javító beruházáshoz kapcsolódó fizetési kötelezettség és a Társulás működési költségeinek viselése (tagsági díj) a tagönkormányzatokat mindenkori lakosságszámuk arányában terhelik.”

2.
A Képviselő-testület felhatalmazza a polgármestert a módosított társulási megállapodás aláírására.

